**פירוש שטיינזלץ – כבוד הרב (קידושין לב ע"א – לג ע"ב)**

לקוח מאתר ספריא - <https://www.sefaria.org.il/>

ב **אלעזר בן מתיא אומר:** אם **אבא אומר "השקיני מים", ו**יש **מצוה** המוטלת עלי **לעשות**באותו זמן — **מניח אני כבוד אבא, ועושה את המצוה.** וטעם הדבר — **שאני ואבא חייבים**שנינו **במצוה. איסי בן יהודה אומר: אם אפשר למצוה** זו **ליעשות על ידי אחרים** — **תיעשה על ידי אחרים, וילך הוא** ויעסוק **בכבוד אביו,**שהרי מצות כיבוד אב מוטלת רק עליו. **אמר רב מתנה: הלכה** בדבר זה **כאיסי בן יהודה.**

ג **אמר רב יצחק בר שילא, אמר רב מתנה, אמר רב חסדא: האב שמחל על כבודו** —**כבודו מחול,** ואין בנו נחשב כעובר על המצוה אם אינו נוהג בו כבוד. אבל **הרב שמחל על כבודו** — **אין כבודו מחול. ו**אילו

**רב יוסף אמר: אפילו הרב שמחל על כבודו**— **כבודו מחול. שנאמר: "וה' הולך לפניהם יומם"** ([**שמות יג, כא**](https://www.sefaria.org.il/Exodus.13.21)), הרי שהקדוש ברוך הוא, אף שהוא רבם של ישראל, מוחל על כבודו, וטורח לפני ישראל. **אמר רבא: הכי השתא** [איך אתה משווה]?! **התם** [שם], **הקדוש ברוך הוא עלמא דיליה** [העולם שלו] **הוא, ותורה דיליה**[שלו] **היא, מחיל ליה ליקריה** [יכול הוא למחול על כבודו], שהרי הוא גזר איך צריך לנהוג והוא יכול לשנות מגזירות עצמו,

ל״ב ב

**הכא** [כאן] וכי **תורה דיליה** [שלו] **היא** שיכול הרב למחול על כבודה?! **הדר** [חזר] ו**אמר רבא: אין** [כן], **תורה דיליה** [שלו] **היא,** של החכם הלומד אותה, **דכתיב** [שכן נאמר] **"**כי אם בתורת ה' חפצו **ובתורתו יהגה יומם ולילה"** ([**תהלים א, ב**](https://www.sefaria.org.il/Psalms.1.2)), לומר כי מתחילה התורה היא "תורת ה'", ולאחר שהגה בה היא נעשית "תורתו".

ושואלים: **איני** [כך הוא]?! **והא** [והרי] **רבא משקי בי הלולא דבריה** [היה משקה את האורחיםבשמחת החתונה של בנו] **ודל ליה כסא** [ומזג לו כוס]**לרב פפא ולרב הונא בריה** [בנו] של **רב יהושע וקמו מקמיה** [ועמדו לפניו] כשהתקרב אליהם. וכן השקה **לרב מרי ולרב פנחס בריה** [בנו] של **רב חסדא ולא קמו מקמיה** [עמדו מפניו]. **איקפד**[הקפיד] **ואמר: הנו רבנן רבנן, והנו רבנן לאו רבנן** [חכמים אלה שלא קמו מפני הם חכמים, וחכמים אלה שקמו מפני אינם חכמים]? כלומר, סבורים אתם שאתם חכמים גדולים כל כך שאינכם צריכים לכבד חכם?

**ותו** [ועוד] מעשה היה, ש**רב פפא הוה משקי בי הלולא** [היה משקה את האורחים במשתה החתונה]של **אבא מר בריה** [בנו] **ודלי ליה כסא** [ומזג לו כוס] **לר' יצחק בריה** [בנו] של **רב יהודה ולא קם מקמיה** [עמד מפניו] **ואיקפד** [והקפיד] רב פפא על כך. וגם מכאן משמע שאף שמחל על כבודו (והשקה לאורחים) אין כבודו מחול! ומשיבים:**אפילו הכי** [כך] שהרב מוחל על כבודו —**הידור מיעבד ליה בעו** [לעשות לו איזה עניין שלהידור, כמבקשים לעמוד לפניו, צריכים היו].

**אמר רב אשי: אפילו למאן דאמר** [לדעת מי שאומר] כי **הרב שמחל על כבודו** — **כבודו מחול,** אולם **נשיא שמחל על כבודו** — **אין כבודו מחול. מיתיבי** [מקשים]: **מעשה בר' אליעזר ור' יהושע ור' צדוק שהיו מסובין בבית המשתה** של **בנו של רבן גמליאל,**שהיה נשיא הסנהדרין, **והיה רבן גמליאל עומד ומשקה עליהם. נתן הכוס לר' אליעזר ולא נטלו, נתנו לר' יהושע וקיבלו. אמר לו ר' אליעזר: מה זה יהושע? אנו יושבין ורבן גמליאל ברבי** (הגדול), **עומד ומשקה עלינו?!**

**אמר ליה** [לו]: **מצינו גדול ממנו ששמש** את אורחיו, ש**אברהם** אבינו **גדול ממנו** — **ושמש**אורחים. שהרי **אברהם גדול הדור היה, וכתוב בו "והוא עמד עליהם** תחת העץ ויאכלו **"**([**בראשית יח, ח**](https://www.sefaria.org.il/Genesis.18.8)), **ושמא תאמרו: כמלאכי השרת נדמו לו** ומשום כך כיבד אותם — הרי**לא נדמו לו אלא לערביים. ואנו, לא יהא רבן גמליאל ברבי עומד ומשקה עלינו?!**

**אמר להם ר' צדוק: עד מתי אתם מניחים כבודו של מקום** שאפשר להביא ראיה מהקדוש ברוך הוא עצמו **ואתם עוסקים בכבוד הבריות?**הלא **הקדוש ברוך הוא משיב רוחות, ומעלה נשיאים** (עננים), **ומוריד מטר, ומצמיח אדמה, ועורך שולחן לפני כל אחד ואחד, ואנו לא יהא רבן גמליאל ברבי עומד ומשקה עלינו?**משמע שאף נשיא שמחל על כבודו — כבודו מחול!

**אלא אי איתמר הכי איתמר** [אם נאמר כך נאמר],**אמר רב אשי: אפילו למאן דאמר** [לדעת מי שאומר] **נשיא שמחל על כבודו** — **כבודו מחול,** מכל מקום **מלך שמחל על כבודו** —**אין כבודו מחול,** שמה **שנאמר:** **"שום תשים עליך מלך"** ([**דברים יז, טו**](https://www.sefaria.org.il/Deuteronomy.17.15)) כוונתו: **שתהא אימתו עליך,** שמצוה היא לירוא ממנו, ומצוה זו אף המלך עצמו אינו יכול למחול עליה.

א **תנו רבנן** [שנו חכמים]: נאמר **"מפני שיבה תקום"** ([**ויקרא יט, לב**](https://www.sefaria.org.il/Leviticus.19.32)), **יכול אפילו מפני זקן אשמאי** (פשוט, בור) — **תלמוד לומר "זקן", ואין זקן אלא חכם, שנאמר: "אספה לי שבעים איש מזקני ישראל** אשר ידעת כי הם זקני העם ושוטריו **"**([**במדבר יא, טז**](https://www.sefaria.org.il/Numbers.11.16)). **ר' יוסי הגלילי אומר: אין "זקן" אלא מי שקנה חכמה,** וכעין קיצור ("נוטריקון") — זה קנה, וכן מצאנו לשון קנין שהיא מתייחסת לחכמה,**שנאמר** שאומרת החכמה: **"ה' קנני ראשית דרכו"** ([**משלי ח, כב**](https://www.sefaria.org.il/Proverbs.8.22)).

ולענין הלכה למעשה, **יכול יעמוד מפניו** מפני הזקן מיד כשרואהו **ממקום רחוק** — **תלמוד לומר:** "מפני שיבה **תקום והדרת** פני זקן" **לא אמרתי** שיש חובה ב**קימה אלא במקום שיש הידור,** ואם עומד כאשר הזקן הוא רחוק, אין זה ניכר שהוא נותן לו כבוד.

**יכול יהדרנו בממון,** שיהא חייב לתת לו ממון לכבודו — **תלמוד לומר: "תקום והדרת", מה קימה** היא דבר **שאין בה חסרון כיס** (הוצאה כספית) — **אף הידור** הוא דבר **שאין בו חסרון כיס. יכול יעמוד מפניו** גם **מבית הכסא ומבית המרחץ** — **תלמוד לומר: "תקום והדרת", לא אמרתי** מצות **קימה אלא במקום שיש הידור,**ומקומות אלה אינם מקומות מכובדים שראוי לכבד אדם בהם.

**יכול יעצים** (יעצום), הרואה, את **עיניו** מן הזקן**כמי שלא ראהו** — **תלמוד לומר: "תקום... ויראת** מאלוהיך **"**([**ויקרא יט, לב**](https://www.sefaria.org.il/Leviticus.19.32)) שכל **דבר המסור ללב נאמר בו "ויראת מאלהיך",** שהרי אי אפשר להוכיח אם ראה או לא ראה, אלא זה דבר המסור ללב האדם, וגלוי רק לאלוקיו.

**ר' שמעון בן אלעזר אומר: מנין לזקן שלא יטריח** על הבריות לכבדו — **תלמוד לומר: "זקן ויראת",** לומר שגם הזקן מצווה על יראת ה', שלא יטריח את הבריות. ולסיום מביאה הברי יתא דעה נוספת: **איסי בן יהודה אומר:** מה שנאמר **"מפני שיבה תקום",** הרי זה בא לומר:**אפילו כל שיבה במשמע** ולאו דווקא חכם.

ומבררים את פרטיה של ברייתא זו: לכאורה דעת**ר' יוסי הגלילי היינו תנא קמא** [היא שיטת התנא הראשון] שזקן הוא חכם ומה בא להוסיף? ומשיבים: **איכא בינייהו יניק וחכים** [יש ביניהםהבדל למעשה לגבי צעיר וחכם]; ה**תנא קמא**[הראשון] **סבר: יניק וחכים** [צעיר וחכם] — **לא**[צעיר וחכם לא] נקרא זקן, שאין מצות כיבוד אלא לזקן חכם, ואילו **ר' יוסי הגלילי סבר: אפילו יניק וחכים** [צעיר וחכם] מצוה לכבדו, שאין הכוונה כלל לזקנה בשנים אלא בחכמה.

**מאי טעמא** [מה הטעם] של **ר' יוסי הגלילי? אמר** [יכול היה ר' יוסבי הגלילי לומר] **לך: אי סלקא דעתך כדקאמר תנא קמא** [אם עולה על דעתך לפרש כפי שאמר תנא קמא] — **אם כן נכתוב רחמנא** [שתכתוב התורה] **"מפני שיבה זקן תקום והדרת", מאי שנא דפלגינהו רחמנא**[מה שונה, שחילק אותם הכתוב] "שיבה" לחוד ו"זקן" לחוד — **למימר** [לומר] לך: **דהאי לאו האי, והאי לאו האי** [שזה אינו זה, וזה אינו זה], שזקן אינו צריך להיות בגדר "שיבה". **שמע מינה אפילו יניק וחכים** [למד מכאן שאפילו צעיר וחכם] נקרא "זקן".

**ותנא קמא** [והתנא הראשון] אומר שהפסוק נכתב כך **משום דבעי למיסמך** [שרצה לסמוך] **"זקן"**ל**"ויראת"** כדברי ר' שמעון בן אלעזר. ושואלים:**ותנא קמא מאי טעמא** [והתנא הראשון מה הטעם],מדוע סבור הוא שרק מפני חכם זקן צריך לעמוד? ומשיבים: שהוא סבור **אי סלקא דעתך**[אם עולה על דעתך] לומר **כדקאמר** [כפי שאומר] **ר' יוסי הגלילי** — **אם כן נכתוב רחמנא** [תכתוב התורה]

ל״ג א

**"מפני שיבה תקום והדרת, תקום והדרת פני זקן" ומדלא כתב הכי** [ומתוך שלא כתב כך]לחלקם לגמרי, **שמע מינה חד הוא** [למד מכאן,שאחד הוא] "זקן" ו"שיבה".

א **אמר מר** [החכם] באותה ברייתא: **יכול יהדרנו בממון** — **תלמוד לומר: "תקום והדרת": מה קימה** היא דבר **שאין בה חסרון כיס** (הוצאה כספית) — **אף הידור שאין בו חסרון כיס.**ושואלים: **וקימה לית** [אין] **בה חסרון כיס** כלל?**מי לא עסקינן** [האם אין אנו עוסקים] גם במקרה**דקא נקיב מרגניתא** [שהוא נוקב מרגליות] שהיא מלאכה שמקבלים עליה שכר מרובה, **אדהכי והכי קאים מקמיה ובטיל** [ובינתיים הוא עומד לפניו ובטל] **ממלאכתו** ומפסיד משכרו ונמצא שאף קימה אפשר שיהא בה חסרון כיס!

**אלא** יש להקדים ולומר כך: **אקיש** [הקש,השווה] **קימה להידור; מה הידור שאין בו ביטול** מלאכה — **אף קימה שאין בה ביטול**מלאכה, והעוסק במלאכתו אינו צריך אפוא לקום מפני החכם. **ו**מתוך כך **אקיש נמי** [הקש גם כן]**הידור לקימה, מה קימה שאין בה חסרון כיס,**שהרי כך הגדרנוה — כל שאין עימה ביטול מלאכה — **אף הידור שאין בו חסרון כיס. מכאן אמרו: אין בעלי אומניות רשאין** (כלומר, אינם חייבים) **לעמוד מפני תלמידי חכמים, בשעה שעוסקין במלאכתם.**

ושואלים: **ולא,** וכי אין הם חייבים לקום? **והתנן**[והרי שנינו במשנה]: כאשר באים מביאי הביכורים לירושלים **כל בעלי אומניות עומדים מפניהם, ושואלים בשלומם, ואומרים להם: אחינו אנשי מקום פלוני בואכם לשלום!** משמע שעומדים אפילו לפני אנשים העוסקים במצוה וכל שכן לפני תלמידי חכמים! **אמר ר' יוחנן:** אין זו קושיה, אכן **מפניהם עומדים,** אבל **מפני תלמידי חכמים אין עומדים.**

ומתוך כך **אמר ר' יוסי בר אבין: בוא וראה כמה חביבה מצוה בשעתה, שהרי מפניהם**של מקיימי מצוה **עומדים** בעלי אומניות ואילו**מפני תלמידי חכמים אין עומדים.** את הראיה הזו דוחים: מכאן אין להוכיח לגבי כל מצוה בשעתה, **ודלמא שאני התם** [ושמא שונה שם]במביאי ביכורים, ש**אם כן,** שאין נוהגים בהם כבוד, נמצא ש**אתה מכשילן לעתיד לבא,** שלא ירצו שוב לבוא, ולכן תקנו שיכבדום במיוחד, ואין הדין כן בשאר עושי מצוה.

ב **אמר מר** [החכם] בברייתא: **יכול יעמוד מפניו**של **רבו** **מבית הכסא ומבית המרחץ** — תלמוד לומר: "תקום והדרת" לא אמרתי קימה אלא במקום שיש הידור. ושואלים: **ולא,** האם אין מכבדים שם? **והא** [והרי] **ר' חייא הוה יתיב בי מסחותא** [היה יושב בבית המרחץ] **וחליף ואזיל**[והיה חולף ועובר] **ר' שמעון בר רבי** על פניו, **ולא קם מקמיה** [ולא עמד מלפניו] **ואיקפד** [והקפיד] ר' שמעון בר רבי על כך, **ואתא אמר ליה לאבוה**[ובא ואמר לו לאביו (רבי)]: **שני חומשים** מתוך חמשת ה"חומשים" שמחולק בהם ספר תהלים**שניתי לו בספר תהלים, ולא עמד מפני!**משמע שגם בבית המרחץ יש ענין זה של כיבוד!

**ותו** [ועוד] מסופר: **בר קפרא, ואמרי לה** [ויש אומרים] שהיה זה **ר' שמואל בר ר' יוסי, הוה יתיב בי מסחותא** [היה יושב בבית המרחץ], **על ואזיל** [נכנס ועבר] **ר' שמעון בר רבי, ולא קם מקמיה** [עמד מפניו], **ואיקפד** [והקפיד] ר' שמעון**ואתא אמר ליה לאבוה** [ובא ואמר לו לאביו]: **שני שלישי שליש שניתי לו בתורת כהנים** (ספרא — מדרש ההלכה לספר ויקרא) **ולא עמד מפני! ואמר לו** רבי: **שמא בהן** במה ששנית לו היה**יושב ומהרהר,** ולא ראה שנכנסת.

ומכאן נדייק: **טעמא** [הטעם, דווקא] ש**בהן יושב ומהרהר, הא לאו הכי** [הרי לולא כן] **לא** היה רבי מצדיק אותו! ומכאן משמע שצריך לעמוד מפני החכם אף בבית המרחץ!

ומשיבים: **לא קשיא** [אין זה קשה]: **הא** [זה]שאמרנו שאין צריך לעמוד בפניו בבית המרחץ הרי זה **בבתי גואי** [בבתים, בחדרים, פנימיים],כשכולם ערומים ובכגון זה ודאי שאין בכך משום כבוד, **הא** [זה] שאמרנו שצריך לעמוד בפניו בבית המרחץ הרי זה **בבתי בראי** [בבתים,בחדרים, החיצונים] שבהם אנשים עדיין לבושים ובכך יש משום כבוד.

ומעירים: **הכי נמי מסתברא** [כך גם כן מסתבר]לומר, ש**אמר רבה בר בר חנה אמר ר' יוחנן: בכל מקום מותר להרהר** בדברי תורה **חוץ מבית המרחץ ומבית הכסא.** ואם אמר רבי "בהן היה יושב ומהרהר", משמע שהיה זה במקום שאין בו כל דיני בית המרחץ, דהיינו החדרים החיצוניים. את הראיה הזו דוחים:**דילמא לאונסיה שאני** [שמא לאונסו שונה],שייתכן ששקע בהרהור ושכח שהוא נמצא במקום האסור בכך.

ג שנינו באותה ברייתא: **יכול יעצים עיניו כמי שלא ראהו** וכו'. ותוהים: **אטו ברשיעי עסקינן**[וכי ברשעים אנו עוסקים], בכאלה שעוברים בזדון, ואינם מקיימים מצוה?

**אלא** הכוונה: **יכול יעצים עיניו מקמי דלימטיה זמן חיובא** [לפני שיגיע זמן החיוב לקום] בעוד הזקן רחוק, **דכי מטא** [שכאשר מגיע] **זמן חיובא** [החיוב]**הא לא חזי דקאים מקמיה** [הרי אינו רואה אותו שיקום מלפניו] ובכך סבור הוא שיוכל להשתמט מחיוב המצוה, **תלמוד לומר: "תקום ויראת"**שהדבר מסור ללב, ועליך להיות ירא מיודע התעלומות.

**תנא** [שנה] החכם: **איזוהי קימה שיש בה הידור**כשנמצא — **הוי אומר זה** שניכר שעומד לכבודו בתוך **ארבע אמות. אמר אביי: לא אמרן** [לא אמרנו] דבר זה שקמים רק בתוך ארבע אמות **אלא ברבו שאינו מובהק, אבל ברבו המובהק** — עומד לפניו **מלא עיניו,** ממקום שעיניו רואות אותו אפילו הוא יותר מארבע אמות.

וכן מסופר: **אביי מכי הוה חזי ליה לאודניה דחמרא** [מזמן שהיה רואה את אוזו חמורו] של **רב יוסף דאתי** [שהוא בא], **הוה קאים** [היה עומד].מסופר: **אביי הוה רכיב חמרא וקא מסגי אגודא דנהר** [היה רוכב על חמור והולך על שפת נהר] **סגיא,** **יתיב** [ישב] **רב משרשיא ורבנן**[וחכמים אחרים] **באידך גיסא** [בצידו האחר] של הנהר **ולא קמו מקמיה** [עמדו מפניו]. **אמר להו**[להם]: **ו**כי **לאו** [ולא] **רב מובהק** שלכם **אנא**[אני]]? וחייבים אתם לקום אפילו מרחוק. **אמרו ליה** [לו]: **לאו אדעתין** [לא היה בדעתנו], כלומר, לא ראינוך כלל.

שנינו שם ש**ר' שמעון בן אלעזר אומר: מנין לזקן שלא יטריח** על הבריות לגרום שיעמדו מפניו — **תלמוד לומר: "זקן ויראת". אמר אביי: נקטינן** [מוחזק בידינו] **דאי** [שאם] הוא, החכם, **מקיף,** שמטריח עצמו להקיף מסביב כדי שלא יצטרכו הנמצאים לטרוח ולעמוד מלפניו —**חיי** [יחיה, יאריך ימים]. מסופר: **אביי** היה **מקיף,**וכן **ר' זירא** היה **מקיף.**

ועוד בענין כבוד הרב, מסופר: **רבינא הוה יתיב קמיה** [היה יושב לפני] **ר' ירמיה מדיפתי, חלף ההוא גברא קמיה** [עבר אדם אחד לפניו] **ולא מיכסי רישא** [כיסה את ראשו]. **אמר: כמה חציף הא גברא** [חצוף אדם זה] שאינו נוהג אפילו כבוד מעט זה לכסות ראשו מפני כבוד הרב. **אמר ליה**[לו]: **דלמא** [שמא] **מ**העיר **מתא מחסיא ניהו**[הוא] **דגיסי** [שרגילים] **בה רבנן** [חכמים], ולכן אין מדקדקים כל כך בכבודם.

על מה ששנינו **איסי בן יהודה אומר:** מה שנאמר **"מפני שיבה תקום"** הרי זה בא לומר:**ואפילו כל שיבה במשמע** ולא רק תלמידי חכמים. **אמר ר' יוחנן: הלכה כאיסי בן יהודה.**מסופר: **ר' יוחנן** עצמו **הוה קאי מקמי סבי דארמאי** [היה עומד לפני זקני הגויים]. **אמר: כמה הרפתקי עדו עלייהו דהני** [כמה הרפתקאותומאורעות חיים באו עליהם, על אלה] וראוי לכבד אותם בשל חכמת החיים שקנו. **רבא מיקם**[לעמוד] **לא קאי** [היה עומד], ואולם **הידור** מסויים**עבד להו** [היה עושה להם לכבדם].

**אביי יהיב ידא לסבי** [היה נותן יד לזקנים] שישענו עליו. **רבא משדר שלוחיה** [היה שולח את שליחו]שיעזור להם. **רב נחמן משדר גוזאי** [היה שולח את הסריסים, המשרתים] לעזור להם. **אמר: אי לאו** [אם לא] **תורה** שיש בי **כמה נחמן בר אבא איכא בשוקא** [יש בשוק]? ואינו רשאי לזלזל בכבוד תורתו, אם יכול לעשות מצוה זו על ידי אחרים.

ד **אמר ר' אייבו אמר ר' ינאי:**

ל״ג ב

**אין תלמיד חכם רשאי לעמוד מפני רבו אלא שחרית וערבית** (בבוקר ובערב), **כדי שלא יהיה כבודו** של הרב **מרובה מכבוד שמים,**שהרי אינו עומד לפני הקדוש ברוך הוא בתפילה אלא פעמיים ביום. **מיתיבי** [מקשים] על כך ממה ששנינו, **ר' שמעון בן אלעזר אומר: מנין לזקן שלא יטריח** את הבריות לעמוד לפניו על ידי שעובר לפניהם — **תלמוד לומר:** "והדרת פני**זקן ויראת** מאלהיך" ([**ויקרא יט, לב**](https://www.sefaria.org.il/Leviticus.19.32)), וסמיכות המילים "זקן ויראת" באה ללמד שאף על הזקן להיות ירא שמים, ולא להטריח את הבריות.

**ואי אמרת** [ואם אומר אתה] **שחרית וערבית בלבד, אמאי** [מדוע] **לא ניטרח** [יטריח]? **חיובא**[חיוב] **הוא** על האנשים שלפניו, ואין בכך טירחה יתירה! **אלא לאו כולי יומא** [האם לא הכוונה היא שכל היום] חייבים לעמוד מפניו! ומשיבים:**לא, לעולם שחרית וערבית בלבד, ואפילו הכי**[כך] כל **כמה** ש**אפשר ליה** [לו] — **לא ניטרח**[יטריח].

**אמר ר' אלעזר: כל תלמיד חכם שאין עומד מפני רבו נקרא רשע, ואינו מאריך ימים, ותלמודו משתכח, שנאמר: "וטוב לא יהיה לרשע ולא יאריך ימים כצל אשר איננו ירא מלפני אלהים"** (ק הלת ח, יג), **מורא זו** ("איננו ירא") שבפסוק **איני יודע מהו** באיזה מורא מדובר — **כשהוא אומר "**והדרת פני זקן **ויראת מאלהיך"** ([**ויקרא יט, לב**](https://www.sefaria.org.il/Leviticus.19.32)) — **הרי** למד אני ש**מורא זו קימה.** ומכאן שאם אינו קם, נקרא רשע ואינו מאריך ימים, ותלמודו משתכח ("וטוב לא יהיה").

ושואלים: **ואימא** [ואמור] שהכוונה היא ל**מוראת רבית** ("אל תיקח מאיתו נשך ותרבית ויראת מאלהיך". [**ויקרא כה, לו**](https://www.sefaria.org.il/Leviticus.25.36)) **ומוראת משקלות**([**דברים כה, טו–טז**](https://www.sefaria.org.il/Deuteronomy.25.15-16)) שגם בהם נאמרה לשון שמשמעה יראה! ומשיבים: **ר' אלעזר** בגזירה שווה: **"פני** זקן **"**ו"מל **פני** האלהים" **גמר** [למד].

א **איבעיא להו** [נשאלה להם ללומדים] שאלה זו:**בנו והוא,** הבן, **רבו** של האב, **מהו** הדין, האם צריך הבן **לעמוד מפני אביו? תא שמע** [בואושמע] תשובה לדבר ממה ש**אמר ליה** [לו]**שמואל לרב יהודה: שיננא** [גדול השיניים] **קום מקמי אבוך** [עמוד מפני אביך], משמע שאף על פי שהיה רב יהודה גדול בתורה ומלמד את אביו, מכל מקום חייב הוא לעמוד מפניו. ומשיבים:**שאני** [שונה] **רב יחזקאל** אביו של רב יהודה ש**בעל מעשים הוה** [היה], שהיה צדיק במעשיו ש**אפילו מר שמואל** עצמו **נמי קאים מקמיה**[גם כן היה עומד מפניו].

ושואלים: אם כן **אלא מאי קאמר ליה** [מה אמר לו] שמואל לר' יהודה שיקום מפני אביו אם לא לצורך חידוש זה בענין קימת הבן שהוא רבו של אביו? ומשיבים: **הכי קאמר ליה** [כך אמר לו]:**זימנין דאתי** [פעמים שאביך בא] **מאחורי** ואין אני רואה אותו, ואני איני עומד מפניו, **קום את מקמיה ולא תיחוש ליקרא דידי** [עמוד אתה מלפניו ואל תחשוש לכבודי שלי].

**איבעיא להו** [נשאלה להם] ללומדים: **בנו והוא רבו** של האב, **מהו שיעמוד אביו מפניו? תא שמע** [בוא ושמע] תשובה לדבר ממה ש**אמר ר' יהושע בן לוי: אני איני כדי** (ראוי, צריך),**לעמוד מפני בני** לפי גדולתו בתורה לפי שאני גדול ממנו, **אלא משום כבוד בית נשיא** שהבן נעשה חתן לנשיא — עומד אני מפניו.

ומכאן נדייק: **טעמא דאנא רביה** [הטעם, דווקא, מפני שאני רבו] ולכן איני צריך לעמוד מפניו, **הא איהו רבאי** [הרי אם היה הוא רבי] — **קאימנא מקמיה** [הייתי עומד מפניו]! ודוחים: אין מכאן ראיה, אלא **הכי קאמר** [כך אמר]: **אני איני כדי לעמוד מפני בני ואפילו** היה **הוא רבאי** [רבי]**דהא אנא אבוה** [שהרי אני אביו], **אלא משום כבוד בית נשיא** אקום מפניו.

ב **איבעיא להו** [נשאלה להם ללומדים]: רבו שהיה**רכוב** על גבי בהמה האם **כמהלך דמי** [הואנחשב] וצריך לעמוד בפניו, **או לא** צריך לקום מפניו כיון שנחשב הוא כיושב? **אמר אביי: תא שמע** [בוא ושמע] דברים בשאלה זו: **טמא**מצורע, שהוא מטמא באהל, שכל הנכנס למקום שהמצורע נמצא בו נטמא, שהיה **יושב תחת האילן** המאהיל עליו ומטמא, **וטהור עומד** תחת אותו אילן — הרי הטהור נעשה **טמא.**

היה **טמא עומד תחת האילן וטהור יושב** —**טהור,** שכיון שהטמא שם שלא בדרך קביעות, אינו עושה את המקום לאהל הטומאה, **ואם**לאחר מכן **ישב הטמא** וקבע מקומו שם —**הטהור טמא. ו**מוסיפה המשנה ש

**כן** הדין **באבן המנוגעת** (שנטמאה בנגע) צרעת הבית שמטמאה אף היא באהל, ואם ישב הנושא אותה תחת האילן — נטמא הטהור העומד תחת האילן. ואם עמד הנושא אותה — אינה מטמאה.**ואמר רב נחמן בר כהן: זאת אומרת רכוב כמהלך דמי** [נחשב], שהולכים אנו לפי מצבו של נושא האבן המרכיב אותה עליו, **שמע מינה**[למד מכאן] לכל ענין שרכוב נחשב כמהלך.

**איבעיא להו** [נשאלה להם ללומדים]: **מהו לעמוד מפני ספר תורה? ר' חלקיה ור' סימון ור' אלעזר אמרי** [היו אומרים] ש**קל וחומר** הוא: אם**מפני לומדיה** של התורה **עומדים** — **מפניה**עצמה **לא כל שכן?!**

ומסופר: **ר' אלעי ור' יעקב בר זבדי הוו יתבי**[היו יושבים] ולומדים תורה. **חליף ואזיל** [חלף ועבר]על פניהם **ר' שמעון בר אבא, וקמו מקמיה**[ועמדו לפניו]. **אמר להו** [להם]: אין אתם צריכים לעשות כן מפני שתי סיבות: **חדא** [סיבה אחת]— **דאתון חכימי ואנא** [שאתם חכמים סמוכים ני]אינני אלא **חבר,** שלא נסמכתי. **ועוד, כלום תורה עומדת מפני לומדיה,** שהרי אתם עוסקים בתורה, ואינכם צריכים באותה שעה לעמוד מפני לומדי תורה.

ומעירים: **סבר לה** [סבור הוא] **כ**דעת **ר' אלעזר.**ש**אמר ר' אלעזר: אין תלמיד חכם רשאי לעמוד מפני רבו בשעה שעוסק בתורה,** שהרי הוא עוסק בכבוד התורה עצמה. ומעירים: אף על פי כן **לייט עלה** [היה מקלל על זה] **אביי** מי שעושה כן, משום שהדבר נראה כזלזול בכבוד הרב.

ועוד בענין מצות קימה: מה שנאמר **"והביטו אחרי משה עד באו האהלה"** ([**שמות לג, ח**](https://www.sefaria.org.il/Exodus.33.8)),**ר' אמי ור' יצחק נפחא** נחלקו בפירוש הדברים.**חד** [אחד מהם] **אמר** כי דבר זה נאמר **לגנאי, וחד** [ואחד מהם] **אמר** שדבר זה נאמר **לשבח. מאן דאמר** [מי שאומר] **לגנאי** — **כדאיתא** [כמו שיש] בענין זה במדרש, מה היו מדברים בגנותו.**מאן דאמר** [מי שאומר] **לשבח,** כפי ש**אמר חזקיה:**

**אמר לי ר' חנינא בריה** [בנו] של **ר' אבהו, אמר ר' אבהו, אמר ר' אבדימי דמן חיפא:** אם היה **חכם עובר** — **עומד מלפניו** בתוך **ארבע אמות** שלו, **וכיון שעבר ארבע אמות** ממנו —**יושב.** היה **אב בית דין עובר** — **עומד מלפניו**כשרואה אותו במרחק **מלא עיניו, וכיון שעבר**ממנו **ארבע אמות יושב.** אם **נשיא עובר** —**עומד מלפניו מלא עיניו, ואינו יושב עד שישב**הנשיא **במקומו, שנאמר: "והביטו אחרי משה עד באו האהלה"** ורק אחר כך ישבו, הרי שדרשו זאת לשבח.